  Анжелика Тихонова корреспондент 4-6 инвожое Удмуртиын нылпиослэн но быдэ вуымтэослэн йӧскалык театр коллективъёссылэн «Театр но нылпиос» («Театр и дети») огъяросси фестивальзы ортчоз. Отчы шаерысьтымы сизьым нылпи театръёс пыриськозы. Со сярысь Калык творчествоя элькун юртлэн пресс-службаез ивортӥз. Удмуртие Татарстанысь, Башкортостанысь, Карачаево-Черкесиысь, Оренбург улосвылысь пыриськисьёс вуозы. Соос йӧскалык литератураысь произведениосъя йӧскалык кылъёсын спектакльёссэс возьматозы. Удмуртилэсь данзэ утёзы: «Чулпан» асмылкыдо театр, Ижкар; «Дай пять» нылпи театр-студия, Ижкар; «Пластилин» образцовой театр-студия, Сарапул; «Точка» театр, Сарапул; «Кузьыликар» образцовой нылпи театр коллектив, Пичи Пурга ёрос, Брангурт; «Провинция» образцовой театр-студия, Сарапул ёрос, Сигаево черкогурт; «Калейдоскоп» образцовой театр коллектив, Сьӧлта черкогурт. Фестивальлэн программаез: 4-тӥ инвожое 10 часысен – Калык творчествоя элькун юртын конкурс улсын возьматонъёс; 4-тӥ инвожое 17 часысен – Киров нимо паркын фестивалез сӥё-дано усьтон ужрад; 5-тӥ инвожое 11 часысен – Удмуртиысь йӧскалык театрын конкурс улсын возьматонъёс; 6-тӥ инвожое 11 часысен – театрализованной шествие но фестивалез ворсан (Горький нимо гужем садын). Пыронэз дунтэк Пусъём, асмылкыдо йӧскалык театръёслы юрттон вылысь фестивалез Россиысь Василий Поленов нимо калык творчествоя кун юрт но Удмуртиысь Калык творчествоя элькун юрт радъяло. Юанъёсын 8 (3412) 908-953, 8 (3412) 912-125 телефон номеръёсъя вазиськыны луэ. Тодэ вайытом, туэ Удмуртиын «Артэ» улосвылкуспо фестиваль-конкурсэ нылпиослэн 25 театр коллективъёссы пыриськизы. Тегъёс: Лулчеберет Ижкар Театр нылпиос Удмуртия  